Llibre albedríu

El llibre albedríu ye la hipotética capacidá de los axentes racionales de poder exercer control sobro les sos aiciones.

Encarar esta cuestión riquió entender la rellación ente la llibertá y la causa, mesmo que pescudar si les lleis de la naturaleza son causalmente deterministes. Les diverses postures filosófiques sobro la tema difieren na so opinión sobre si tolos asocedíos tán determinaos o non -determinismu escontra indeterminismu- según si la llibertá puede coesistir col determinismu -Compatibilismu y incompatibilismu contra incompatibilismu. Con eses los deterministes convencíos argumenten que l'universu ye determinísticu, y qu'esto fai que'l llibre albedríu seya imposible.

El principiu del llibre albedríu tien connotaciones relixoses, étiques y científiques. Por exemplu, nel ámbitu relixosu, el llibre albedríu puede implicar qu'una deidá omnipotente nun exerz el so poder sobre les voluntaes y eleiciones individuales. N'ética, puede implicar que los individuos pueden ser responsabilizaos moralmente poles sos aiciones. Nel ámbitu científicu, puede implicar que les aiciones del cuerpu, incluyendo'l celebru y la mente, nun tán determinaes dafechu pola causalidá física. La cuestión del llibre albedríu foi una tema central dende los empiezos del pensamientu filosóficu.

 Referencies 

 Enllaces esternos 

Categoría:Conceutos filosóficos
Categoría:Pensamientu
Categoría:Ética